CELEX: 32022D1205
Language: lt
Date: 2022-07-12 00:00:00
Title: Komisijos įgyvendinimo sprendimas (ES) 2022/1205 2022 m. liepos 12 d. kuriuo Danijoje leidžiama taikyti tam tikrus kiaulių skerdenų klasifikavimo metodus ir panaikinamas Sprendimas 2009/12/EB (pranešta dokumentu Nr. C(2022) 4784) (Tekstas autentiškas tik danų kalba)

2022 7 13   
               
               
                  LT
               
               
                  Europos Sąjungos oficialusis leidinys
               
               
                  L 186/21
               
            
         KOMISIJOS ĮGYVENDINIMO SPRENDIMAS (ES) 2022/1205
         2022 m. liepos 12 d.
         kuriuo Danijoje leidžiama taikyti tam tikrus kiaulių skerdenų klasifikavimo metodus ir panaikinamas Sprendimas 2009/12/EB
         
            
               (pranešta dokumentu Nr. C(2022) 4784)
            
         
         (Tekstas autentiškas tik danų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 20 straipsnio pirmos pastraipos p punktą,
         kadangi:
         
                     (1)
                  
                  
                     Reglamento (ES) Nr. 1308/2013 10 straipsnyje nustatyta, kad Sąjungos kiaulių skerdenų klasifikavimo skalės turi būti taikomos pagal to reglamento IV priedo B skirsnį. To reglamento IV priedo B skirsnio IV punkto 1 papunktyje nustatyta, kad, klasifikuojant kiaulių skerdenas, raumeningumas vertinamas taikant Komisijos leidžiamus klasifikavimo metodus, kad leidžiama taikyti tik statistiškai įrodytus vertinimo metodus, pagrįstus kiaulių skerdenos vienos ar kelių anatominių dalių fiziniais matavimais, ir kad klasifikavimo metodus leidžiama taikyti, jei laikomasi vertinimo statistinės paklaidos maksimalaus leistino nuokrypio. Tas nuokrypis nustatytas Komisijos deleguotojo reglamento (ES) 2017/1182 (2) V priedo A dalies 1 punkto 2 pastraipoje;
                  
               
                     (2)
                  
                  
                     Komisijos sprendimu 2009/12/EB (3) Danijoje leista taikyti septynis kiaulių skerdenų klasifikavimo metodus;
                  
               
                     (3)
                  
                  
                     klasifikavimo metodų ir prietaisų neturėtų būti leidžiama keisti, nebent tai būtų aiškiai leidžiama Komisijos įgyvendinimo sprendimu;
                  
               
                     (4)
                  
                  
                     Danija paprašė Komisijos panaikinti leidimą taikyti metodus „Klassificeringscenter (KC)“, „Uni-Fat-O-Meater (Unifom)“, „Fully automatic ultrasonic equipment (AutoFOM 1)“ ir „Updated fully automatic ultrasonic equipment (AutoFOM DK)“;
                  
               
                     (5)
                  
                  
                     Danija taip pat paprašė Komisijos leisti taikyti du naujus metodus: „Fully automatic ultrasonic equipment (AutoFOM IV)“ ir rankinį liniuotės (ZP) metodą. Tuo tikslu Danija, naudodamasi Deleguotojo reglamento (ES) 2017/1182 11 straipsnio 3 dalyje nurodytu protokolu, pateikė išsamų bandomojo išpjaustymo aprašą ir jame nurodė principus, kuriais grindžiami šie naujieji metodai, bandomojo išpjaustymo rezultatus ir lygtis, taikomas raumeningumui apskaičiuoti;
                  
               
                     (6)
                  
                  
                     Danija taip pat paprašė Komisijos leisti taikyti atnaujintas trijų metodų („Fat-O-Meater/Manuel Klassificering (FOM/MK)“, „Fat-O-Meater II (FOM II)“ ir „Automatic ultrasound instrument (AutoFOM III)“), kuriuos jos teritorijoje jau leista taikyti kiaulių skerdenoms klasifikuoti pagal Sprendimą 2009/12/EB, formules;
                  
               
                     (7)
                  
                  
                     išnagrinėjus tą prašymą nustatyta, kad Deleguotojo reglamento (ES) 2017/1182 V priedo A dalyje nustatytos sąlygos ir minimalieji reikalavimai, kurių turi būti laikomasi, kad būtų leista taikyti du naujus klasifikavimo metodus ir atnaujintas kitų trijų metodų lygtis, yra įvykdyti. Todėl taikyti šiuos klasifikavimo metodus ir formules Danijoje turėtų būti leista;
                  
               
                     (8)
                  
                  
                     todėl, siekiant aiškumo ir teisinio tikrumo, Sprendimas 2009/12/EB turėtų būti panaikintas;
                  
               
                     (9)
                  
                  
                     šiame sprendime nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Remiantis Reglamento (ES) Nr. 1308/2013 IV priedo B skirsnio IV punkto 1 papunkčiu, Danijoje leidžiama taikyti šiuos kiaulių skerdenų klasifikavimo metodus:
            
                        a)
                     
                     
                        prietaisą „Automatic ultrasound instrument (AutoFOM III)“ ir su juo susijusius vertinimo metodus, kurių išsamus aprašas pateiktas šio sprendimo priedo I dalyje;
                     
                  
                        b)
                     
                     
                        prietaisą „Fully automatic ultrasonic equipment (AutoFOM IV)“ ir su juo susijusius vertinimo metodus, kurių išsamus aprašas pateiktas šio sprendimo priedo II dalyje;
                     
                  
                        c)
                     
                     
                        prietaisą „Fat-O-Meater/Manuel Klassificering (FOM/MK)“ ir su juo susijusius vertinimo metodus, kurių išsamus aprašas pateiktas šio sprendimo priedo III dalyje;
                     
                  
                        d)
                     
                     
                        prietaisą „Fat-O-Meater II (FOM II)“ ir su juo susijusius vertinimo metodus, kurių išsamus aprašas pateiktas šio sprendimo priedo IV dalyje;
                     
                  
                        e)
                     
                     
                        rankinį liniuotės (ZP) metodą ir su juo susijusius vertinimo metodus, kurių išsamus aprašas pateiktas šio sprendimo priedo V dalyje.
                     
                  
         
            2 straipsnis
            1 straipsnyje nurodytų leidžiamų klasifikavimo metodų ir prietaisų keisti neleidžiama, išskyrus atvejus, kai tai aiškiai leidžiama Komisijos įgyvendinimo sprendimu.
         
         
            3 straipsnis
            Sprendimas 2009/12/EB panaikinamas.
         
         
            4 straipsnis
            Šis sprendimas skirtas Danijos Karalystei.
         
         
            Priimta Briuselyje 2022 m. liepos 12 d.
            
               
                  Komisijos vardu
               
               Janusz WOJCIECHOWSKI
               
                  Komisijos narys
               
            
         
         
            (1)  OL L 347, 2013 12 20, p. 671.
         
            (2)  2017 m. balandžio 20 d. Komisijos deleguotasis reglamentas (ES) 2017/1182, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl Sąjungos galvijų, kiaulių ir avių skerdenų klasifikavimo skalių ir dėl pranešimų apie tam tikrų kategorijų skerdenų ir gyvų gyvulių rinkos kainas (OL L 171, 2017 7 4, p. 74).
         
            (3)  2008 m. gruodžio 19 d. Komisijos sprendimas 2009/12/EB, kuriuo leidžiama naudoti tam tikrus kiaulių skerdenų klasifikavimo metodus Danijoje (OL L 6, 2009 1 10, p. 83).
      
      
         
            PRIEDAS
            DANIJOJE TAIKOMI KIAULIŲ SKERDENŲ KLASIFIKAVIMO METODAI
            I dalis
            
               „Automatic ultrasound instrument (AutoFOM III)“
            
            
                     
                        1.
                     
                     
                        Šioje dalyje nustatytos taisyklės taikomos, kai kiaulių skerdenos klasifikuojamos prietaisu „Automatic ultrasound instrument (AutoFOM III)“.
                     
                  
                     
                        2.
                     
                     
                        Prietaise įmontuota šešiolika 2 MHz ultragarsinių daviklių („Frontmatec“), o veikimo nuotolis tarp daviklių – 25 mm. Ultragarso duomenis sudaro nugaros lašinių storio, raumenų storio ir kitų atitinkamų parametrų matavimai. Matavimų duomenys į apskaičiuotą raumeningumo procentinę vertę paverčiami prietaisu.
                     
                  
                     
                        3.
                     
                     
                        Skerdenos raumeningumas apskaičiuojamas pagal šias formules:
                        
                                    a)
                                 
                                 
                                    patelės ir kastruotos kiaulės skerdenos raumeningumas:
                                    Y = 72,37797649 + (R2P1 × -0,35013939) + (R2P4 × 0,20785366) + (R2P5 × -0,44928653) + (R2P8 × -0,38095230) + (R2P9 × -0,46950184) + (R2P10 × -0,69871531) + (R2P15 × -0,14912761) + (R4P3 × 0,06461598) + (R4P6 × -0,05431414);
                                 
                              
                                    b)
                                 
                                 
                                    visos kuilio skerdenos raumeningumas:
                                    Y = 78,75696993 + (R2P1 × -0,79436326) + (R2P4 × -0,38023008) + (R2P5 × -0,78847225) + (R2P8 × -0,30711330) + (R2P9 × -0,83062854) + (R2P10 × -0,49646032) + (R2P15 × 0,17342717) + (R4P3 × -0,08364211) + (R4P6 × -0,10359715);
                                 
                              čia:
                        
                                    Y
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė;
                                 
                              
                                    R2P1
                                 
                                 
                                    =
                                 
                                 
                                    vidutinis odos storis (mm);
                                 
                              
                                    R2P4
                                 
                                 
                                    =
                                 
                                 
                                    nugaros lašinių storis be odos (mm), išmatuotas išilgine kryptimi mažiausio nugaros lašinių storio vietoje, esančioje arčiausiai apatinės zondo dalies (MFT2), 70 mm atstumu nuo stuburo vidurio;
                                 
                              
                                    R2P5
                                 
                                 
                                    =
                                 
                                 
                                    odos storis (mm), išmatuotas išilgine kryptimi MFT2, 70 mm atstumu nuo stuburo vidurio;
                                 
                              
                                    R2P8
                                 
                                 
                                    =
                                 
                                 
                                    nugaros lašinių storis be odos (mm), išmatuotas MFT2;
                                 
                              
                                    R2P9
                                 
                                 
                                    =
                                 
                                 
                                    odos storis (mm), išmatuotas MFT2;
                                 
                              
                                    R2P10
                                 
                                 
                                    =
                                 
                                 
                                    mažiausias lašinių storis be odos (mm) mažiausio lašinių storio vietoje visoje skerdenoje (MFT1);
                                 
                              
                                    R2P15
                                 
                                 
                                    =
                                 
                                 
                                    vidutinis dviejų nugaros raumenų lašinių storis su oda (mm), išmatuotas išilgine kryptimi MFT1, 70 mm atstumu nuo stuburo vidurio;
                                 
                              
                                    R4P3
                                 
                                 
                                    =
                                 
                                 
                                    1 lašinių sluoksnio storis (mm), išmatuotas išilgine kryptimi MFT2, 70 mm atstumu nuo stuburo vidurio;
                                 
                              
                                    R4P6
                                 
                                 
                                    =
                                 
                                 
                                    1 lašinių sluoksnio storis (mm) MFT2.
                                 
                              
                  
                     
                        4.
                     
                     
                        Ši formulė taikoma klasifikuojant nuo 50 iki 120 kilogramų sveriančias skerdenas.
                     
                  II dalis
            
               „Fully automatic ultrasonic equipment (AutoFOM IV)“
            
            
                     
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „Fully automatic ultrasonic equipment (AutoFOM IV)“.
                     
                  
                     
                        2.
                     
                     
                        Prietaise įmontuoti dvidešimt penki plačiajuosčiai ultragarsiniai davikliai („Frontmatec“), o veikimo nuotolis tarp daviklių – 16,5 mm. Ultragarso duomenis sudaro nugaros lašinių storio, raumenų storio ir kitų atitinkamų parametrų matavimai. Matavimų duomenys į apskaičiuotą raumeningumo procentinę vertę paverčiami prietaisu.
                     
                  
                     
                        3.
                     
                     
                        Skerdenos raumeningumas apskaičiuojamas pagal šias formules:
                        
                                    a)
                                 
                                 
                                    patelės ir kastruotos kiaulės skerdenos raumeningumas:
                                    Y = 69,84677591 + (R2P1 × -0,26533522) + (R2P4 × 0,02198992) + (R2P5 × -0,21983787) + (R2P8 × -0,33652390) + (R2P9 × -0,24649355) + (R2P10 × -0,58982872) + (R2P15 × -0,05016562) + (R4P3 × 0,10929868) + (R4P6 × -0,03863696);
                                 
                              
                                    b)
                                 
                                 
                                    visos kuilio skerdenos raumeningumas:
                                    Y = 74,44553377 + (R2P1 × -0,38670790) + (R2P4 × -0,30489132) + (R2P5 × -0,59474907) + (R2P8 × -0,08150558) + (R2P9 × -0,60928997) + (R2P10 × -0,33877660) + (R2P15 × -0,44580592) + (R4P3 × 0,18532086) + (R4P6 × 0,12614701);
                                 
                              čia:
                        
                                    Y
                                 
                                 
                                    =
                                 
                                 
                                    apskaičiuotoji skerdenos raumeningumo procentinė vertė;
                                 
                              
                                    R2P1
                                 
                                 
                                    =
                                 
                                 
                                    vidutinis odos storis (mm);
                                 
                              
                                    R2P4
                                 
                                 
                                    =
                                 
                                 
                                    odos storis (mm), išmatuotas išilgine kryptimi MFT2, 70 mm atstumu nuo stuburo vidurio;
                                 
                              
                                    R2P5
                                 
                                 
                                    =
                                 
                                 
                                    odos storis (mm), išmatuotas išilgine kryptimi MFT2, 70 mm atstumu nuo stuburo vidurio;
                                 
                              
                                    R2P8
                                 
                                 
                                    =
                                 
                                 
                                    nugaros lašinių storis be odos (mm), išmatuotas MFT2;
                                 
                              
                                    R2P9
                                 
                                 
                                    =
                                 
                                 
                                    odos storis (mm), išmatuotas MFT2;
                                 
                              
                                    R2P10
                                 
                                 
                                    =
                                 
                                 
                                    mažiausias nugaros lašinių storis be odos (mm), išmatuotas MFT1;
                                 
                              
                                    R2P15
                                 
                                 
                                    =
                                 
                                 
                                    vidutinis dviejų nugaros raumenų lašinių storis su oda (mm), išmatuotas išilgine kryptimi MFT1, 70 mm atstumu nuo stuburo vidurio;
                                 
                              
                                    R4P3
                                 
                                 
                                    =
                                 
                                 
                                    1 lašinių sluoksnio storis (mm), išmatuotas išilgine kryptimi MFT2, 70 mm atstumu nuo stuburo vidurio;
                                 
                              
                                    R4P6
                                 
                                 
                                    =
                                 
                                 
                                    1 lašinių sluoksnio storis (mm) MFT2.
                                 
                              
                  
                     
                        4.
                     
                     
                        Ši formulė taikoma klasifikuojant nuo 50 iki 120 kilogramų sveriančias skerdenas.
                     
                  III dalis
            
               „Fat-O-Meater/Manuel Klassificering (FOM/MK)“
            
            
                     
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „Fat-O-Meater/Manuel Klassificering (FOM/MK)“.
                     
                  
                     
                        2.
                     
                     
                        Prietaisas yra rankinio zondo tipo įranga. Jame yra 6 mm skersmens zondas su fotodetektoriumi ir jis gali veikti 1–94 mm atstumu.
                     
                  
                     
                        3.
                     
                     
                        Skerdenos raumeningumas apskaičiuojamas pagal šią formulę:
                        Y = 69,3882 + (S1 × -0,5673) + (S2 × -0,3282) + (S3 × 0,0397);
                        čia:
                        
                                    Y
                                 
                                 
                                    =
                                 
                                 
                                    skerdenos raumeningumo procentinė vertė;
                                 
                              
                                    S1
                                    
                                 
                                 
                                    =
                                 
                                 
                                    nugaros lašinių storis (su oda) (mm), išmatuotas 8 cm atstumu nuo skerdenos vidurinės linijos tarp trečiojo ir ketvirtojo paskutiniųjų juosmens slankstelių;
                                 
                              
                                    S2
                                    
                                 
                                 
                                    =
                                 
                                 
                                    nugaros lašinių storis (su oda) (mm), išmatuotas 6 cm atstumu nuo skerdenos vidurinės linijos tarp trečiojo ir ketvirtojo paskutiniųjų šonkaulių;
                                 
                              
                                    S3
                                    
                                 
                                 
                                    =
                                 
                                 
                                    raumenų storis (mm), išmatuotas tuo pačiu laiku ir toje pačioje vietoje kaip ir S2.
                                 
                              
                  
                     
                        4.
                     
                     
                        Ši formulė taikoma klasifikuojant nuo 50 iki 120 kg sveriančias skerdenas.
                     
                  IV dalis
            
               „Fat-O-Meater II (FOM II)“
            
            
                     
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „Fat-o-Meater II (FOM II)“.
                     
                  
                     
                        2.
                     
                     
                        Šis prietaisas yra „Fat-O-Meater“ tipo įranga, kurioje įmontuotas 6 milimetrų skersmens zondas su fotodetektoriumi („Siemens“ SFH 960 – BP 103 tipo arba panašus). Zondo veikimo intervalas – iki 125 mm. Visi teisiškai svarbūs duomenys gaunami ir analizė atliekama pistoletu FOM II.
                     
                  
                     
                        3.
                     
                     
                        Skerdenos raumeningumas apskaičiuojamas pagal šią formulę:
                        Y = 69,2265+ (S1 × -0,5564) + (S2 × -0,3550) + (S3 × 0,0408);
                        čia:
                        
                                    Y
                                 
                                 
                                    =
                                 
                                 
                                    skerdenos raumeningumo procentinė vertė;
                                 
                              
                                    S1
                                    
                                 
                                 
                                    =
                                 
                                 
                                    nugaros lašinių storis (su oda) (mm), išmatuotas 8 cm atstumu nuo skerdenos vidurinės linijos tarp trečiojo ir ketvirtojo paskutiniųjų juosmens slankstelių;
                                 
                              
                                    S2
                                    
                                 
                                 
                                    =
                                 
                                 
                                    nugaros lašinių storis (su oda) (mm), išmatuotas tarp trečiojo ir ketvirtojo paskutiniųjų šonkaulių, statmenai skerdenos nugaros linijai 6 cm atstumu nuo skerdenos pjovimo linijos;
                                 
                              
                                    S3
                                 
                                 
                                    =
                                 
                                 
                                    ilgiausiojo nugaros raumens (longissimus dorsi) storis (mm), išmatuotas tuo pačiu laiku ir toje pačioje vietoje kaip ir S2.
                                 
                              
                  
                     
                        4.
                     
                     
                        Ši formulė taikoma klasifikuojant nuo 50 iki 120 kg sveriančias skerdenas.
                     
                  V dalis
            
               Rankinis liniuotės (ZP) metodas
            
            
                     
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos taikant rankinį liniuotės (ZP) metodą.
                     
                  
                     
                        2.
                     
                     
                        Šis metodas gali būti taikomas naudojant liniuotę, kai klasifikuojama remiantis prognozės lygtimi. Jo principas pagrįstas tuo, kad ties skerdenos vidurine linija rankiniu būdu išmatuojamas lašinių storis ir raumenų storis.
                     
                  
                     
                        3.
                     
                     
                        Skerdenos raumeningumas apskaičiuojamas pagal šią formulę:
                        Y = 60,3129 + (G × -0,4788) + (M × 0,0671);
                        čia:
                        
                                    Y
                                 
                                 
                                    =
                                 
                                 
                                    skerdenos raumeningumo procentinė vertė;
                                 
                              
                                    G
                                 
                                 
                                    =
                                 
                                 
                                    lašinių storis apibrėžiamas kaip trumpas lašinių ir odos storio matavimas virš raumens gluteus medius;
                                 
                              
                                    M
                                 
                                 
                                    =
                                 
                                 
                                    raumenų storis, apibrėžiamas kaip mažiausias atstumas nuo stuburo kanalo iki raumens gluteus medius priekinio (kranialinio) galo.
                                 
                              
                  
                     
                        4.
                     
                     
                        Ši formulė taikoma klasifikuojant nuo 50 iki 120 kg sveriančias skerdenas.